als_Latn dik_Latn sag_Latn
Dilema e Ancelottit për El Clasicon?
Ancelotti do t’i evitojë shpikjet apo eksperimentet në Barcelonë, do të luajë me modulin 4-3-3 dhe tredhëmbëshin “e paprekshëm’ BBC. Por, ai ka një dilemë?
Politiko
E Mërkurë, 18 Mars 2015 | 18:25
0 Komente.
El Clasico po afron si një sfidë vendimtare për Realin e Madridit por Ancelotti nuk e fsheh 11-shen që do të hedhë në fushë . Trajneri italian tregoi se e ka të qartë formacionin mbi të cilin ka vetëm një dyshim, atë që i përket portës. Ancelotti do t’i evitojë shpikjet apo eksperimentet në Barcelonë, do të luajë me modulin 4-3-3 dhe tredhëmbëshin “e paprekshëm’ BBC, Bale Ronaldo, Benzema.
Ky do të jetë El Clasico i dytë i Realit me të tre këta futbollistë njëherazi në fushë. E vetmja herë që kanë koinciduar të tre përballë Barcelonës ishte ajo e disfatës 3-4 të pësuar në kampionat sezonin e kaluar në Bernabeu. Pjesa tjetër e ekipit blanco për 22 marsin do të formohet nga Modric, Kroos e Isko në mesfushë , dhe Carvajal, Pepe, Sergio Ramos dhe Marcelo në mbrojtje. Në portë pritet të jetë Iker Casillas. Kjo është e ashtuquajtura 11-shja gala, formacioni më i mirë i Realit me të vetmen mungesë atë të James Rodriguez.
Dëmtimi i kolumbianit i ka kursyer Ancelotti dhimbjet e kokës pasi nëse James do të ishte gati do ta detyronte të sakrifikonte ose një nga treshja e BBc ose Modric, prezenca e të cilit pas dëmtimit ka përmirësuar imazhin e ekipit. Ancelotti i duhet të thyejë një tabu, pasi nuk ka fituar asnjëherë në 4 vizitat e tij në Camp Nou. Bilanci i përballjeve të tij si trajner në strofullën blaugrana është 2 barazime dhe dy humbje. Vizitën e parë e bëri si trajner i Milanit në 2 nëntor të 2004 dhe u mund 2-1 me një gol të Ronaldinhos në minutën e 89. Sezonn e kaluar u mund në drejtimin e Realit të Madridit sërish 2-1. Edhe dy barazimet kanë patur shijen e disfatës, I pari me Milanin në gjysmëfinalet e Championsit në 2006 kur kuqezinjtë barazuan 0-0 dhe u eleminuan pasi kishin humbur ndeshjen e parë 1-0. Edhe në drejtimin e Psg , Ancelotti u eleminua në cerekfinalet e Championsit kur barazoi në Camp Nou 1-1 pasi përballja e parë në Paris kishte përfunduar 2-2.
lmo_Latn als_Latn slv_Latn als_Latn als_Latn als_Latn als_Latn als_Latn